**A szociális igazgatásról és ellátásokról valamint a gyermekvédelmi ellátásokról szóló 16/2023. (VIII. 29.) önkormányzati rendelet javításokkal**

**A szociális igazgatásról és ellátásokról valamint a gyermekvédelmi ellátásokról**

Telki község Önkormányzat képviselő-testülete a szociális igazgatásról és szociális ellátásokról szóló 1993. évi III. törvény 132. §. (4) bekezdésében, valamint a gyermekek védelméről és a gyámügyi igazgatásról szóló 1997. évi XXXI. törvény 18. § (2) bek., 131. § (1) bekezdésben és 151. §. (9) bekezdésében kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 13. §. ( 1 ) bekezdésének 8. pontjában meghatározott feladatkörében eljárva a következő rendeletet alkotja.

*I. Fejezet*

*Általános rendelkezések*

**1. A rendelet hatálya**

**1. §**

A rendelet hatálya a 2. §-ban meghatározott ellátások tekintetében kiterjed Telki község közigazgatási területén bejelentett lakóhellyel vagy ha a kérelmező életvitelszerűen a bejelentett tartózkodási helyén él, tartózkodási hellyel rendelkező a szociális igazgatásról és szociális ellátásokról szóló 1993. évi III. törvény ( továbbiakban: Szt. ) 3. §-a szerinti személyekre terjed ki.

**2. A szociális és gyermekvédelmi ellátások formái**

**2. §**

(1) Telki község Önkormányzata (továbbiakban: Önkormányzat) a szociális és gyermekvédelmi gondoskodás keretében az alábbi ellátásokat nyújtja:

*a)* Pénzbeli települési támogatások

aa) rendkívüli élethelyzet esetén járó települési támogatás

ab) lakhatást elősegítő támogatás

ac) ápolási célú támogatás

ad) ~~gyermekétkezési térítési díjkedvezmény~~

ae) gyermekek karácsonyi támogatása

~~karácsonyi támogatás~~

af) születési támogatás

b) Természetbeni települési támogatások

ba) köztemetés

bb) szociális célú tűzifa

bc) ~~települési támogatás~~

bc) védőoltások támogatása

bd) nyári táboroztatás

be) gyermekétkezési térítési díjkedvezmény

c) személyes gondoskodást nyújtó ellátások

 ca) szociális alapellátás

 cb) gyermekjóléti alapellátás

(2) A támogatások pénzügyi fedezetét a Képviselő-testület az éves költségvetési rendeletében állapítja meg.

**3. Hatásköri és eljárási szabályok**

**3. §**

(1) ~~A képviselő-testület az e rendeletben szabályozott I. fokú szociális és gyermekvédelmi ellátásokkal kapcsolatos hatáskörét a 7. §. (12) bekezdésben foglalt kivétellel – a Szociális Bizottságra ruházza át.~~ A képviselő-testület az e rendeletben szabályozott rendkívüli élethelyzet esetén járó települési támogatás, gyermekétkezési térítési díj kedvezmény, születési támogatás és nyári táboroztatás támogatás megállapításával kapcsolatos hatáskörét a Szociális Bizottságra ruházza át.

(2) ~~A 7. §. (12) bekezdésben, a 8/A §-ban, 12. §-ban, a 18. §,-ban és 16/A. §.-ban foglalt ellátások megállapítása esetén a hatáskör a polgármestert illeti meg.~~ A képviselő-testület az e rendelet 7. §. (12) bekezdésben meghatározott támogatás és a védőoltások támogatásának megállapításával kapcsolatos hatáskörét a polgármesterre ruházza át.

(3) A személyes gondoskodást nyújtó szociális ellátások igénybevételéről az ellátást biztosító intézményvezető dönt, és erről írásban értesíti az ellátást igénylőt, illetve törvényes képviselőjét.

(4) Az intézményvezető

*a)* az étkeztetés tekintetében a Szt. 62. §

*b)* a házi segítségnyújtás tekintetében a Szt. 63. §. alapján hozza meg döntését.

*~~c)~~* ~~az ápolást, gondozást nyújtó intézmények esetében a Szt. 68/A. § alapján hozza meg döntését.~~

**4. Értelmező rendelkezések**

**4. §**

E rendelet alkalmazásában az egyes ellátási formáknál használatos fogalmak meghatározása a Szt. 4. §-a, 41. § (3) bekezdés b) pontja, a Gyvt. 5. § a), p) és q) pontja alapján és a Polgári Törvénykönyvről szóló 2013. évi V. törvény (továbbiakban: Ptk.) 8:1 § (1) bekezdés 2. pontja alapján történik.

**5. Eljárási szabályok**

**5. §**

(1) E rendeletben szabályozott ellátások iránti eljárást megindítani

*a)* a pénzbeli és természetbeni ~~ellátás~~támogatások iránti kérelmet Telki Község Polgármesteri Hivatalánál (továbbiakban: Polgármesteri Hivatal) személyesen, vagy postai úton ~~lehet~~,

*b)* a személyes gondoskodást nyújtó intézményi ellátások esetében az intézmény vezetőnél

kell kezdeményezni.

(2) A kérelmekhez csatolni kell a Szt.-ben, egyéb kapcsolódó jogszabályokban, valamint az e rendeletben előírt mellékleteket.

(3) Az Ö~~ö~~nkormányzat a támogatást kérelemre ~~vagy hivatalból~~ állapítja meg.

(4) A hatáskör gyakorlója egyszerűsített határozatot hozhat, ha a kérelemnek helyt ad és az ügyben nincs ellenérdekű ügyfél.

**6. §**

(1) A szociális ellátásra való jogosultság ~~szociális rászorultság~~ vizsgálata során a jövedelem megállapítása a Polgármesteri Hivatal feladata az Szt. 10. §-ban meghatározottak szerint. Amennyiben a kérelmező által benyújtott igazolások, helyi ismeret nem elegendő a ~~rászorultság~~ jogosultság megállapításához, úgy a Polgármesteri Hivatal ~~hatáskör gyakorlója~~ a Gyermekjóléti Szolgálat vagy a Családsegítő Szolgálat bevonásával környezettanulmányt készíttethet. Az érintetten kívül a Gyermekjóléti Szolgálat és a Családsegítő Szolgálat is kezdeményezheti a települési támogatásra való jogosultság megállapítását.

(2) Amennyiben a kérelmező életkörülményei alapján feltételezhető, hogy a jövedelemnyilatkozatban foglaltak nem valósak, a hatáskört gyakorló szerv az Szt. 10. § (6) bekezdése szerint jár el.

(3) A támogatás kifizetéséről a Polgármesteri Hivatal Pénzügyi Csoportja gondoskodik. A Pénzügyi Csoport a megállapított pénzbeli támogatást a részére átadott határozat alapján bankszámlára történő utalással vagy postai úton a lakcímre történő fizeti ki a jogosult számára.

(4) A kérelmeket döntésre a Polgármesteri Hivatal készíti elő.

(5) A szociális és gyermekvédelmi ellátásra való jogosultság megállapítása céljából a kérelmező valamennyi, az Ö~~ö~~nkormányzat által nyújtott támogatás esetén köteles benyújtani írásbeli kérelmet, nyilatkozatot a közös háztartásban élőkről, eltartásra kötelezhetőségről, jövedelemigazolást a havonta rendszeresen mérhető jövedelmekről (a kérelem benyújtását megelőző hónap jövedelmeiről), igazolást vagy a kérelmező nyilatkozatát az 1 éven belüli egyéb jövedelmekről, továbbá lakhatást elősegítő települési támogatás és születési támogatás esetén az 1. mellékletben meghatározott vagyonnyilatkozatot.

(6) A Polgármesteri Hivatal~~a~~ a fogyatékosok esélyegyenlőségének biztosítása érdekében a szociális ügyek intézése során segítséget nyújt az ügyintézés, dokumentumok kitöltése során.

(7) ~~Nem állapítható meg Települési támogatás annak az aktív korú személynek, aki álláskeresőként nem működik együtt a Járási Munkaügyi Hivatallal; illetve olyan kérelmezőnek, akinek a családjában élő aktív korú személy munkanélküliként nem működik együtt a Járási Munkaügyi Hivatallal.~~

~~(8) A lakhatást elősegítő települési támogatás tekintetében nagykorú családtag a háztartás, élettárs, a húszévesnél fiatalabb, önálló keresettel nem rendelkező; a huszonhárom évesnél fiatalabb, önálló keresettel nem rendelkező, nappali oktatás munkarendje szerint tanulmányokat folytató; a huszonöt évesnél fiatalabb, önálló keresettel nem rendelkező, felsőoktatási intézmény nappali tagozatán tanulmányokat folytató vér szerinti gyermek, örökbe fogadott gyermek, mostohagyermek és a Ptk. szerinti gyermekvédelmi nevelőszülő által e jogviszonya keretében nevelt gyermek kivételével a nevelt gyermek, korhatárra való tekintet nélkül a tartósan beteg, az autista, illetve a testi, érzékszervi, értelmi vagy beszédfogyatékos vér szerinti, örökbe fogadott, mostoha-, illetve nevelt gyermek, amennyiben ez az állapot a gyermek 25. életévének betöltését megelőzően is fennállt, a 18. életévét be nem töltött gyermek vonatkozásában a vér szerinti és az örökbe fogadó szülő, a szülő házastársa vagy élettársa, testvér, valamint az együtt lakó unoka, unokahúg, unokaöccs.~~

(9) ~~A rendkívüli települési támogatás évente legfeljebb négy esetben állapítható meg.~~

(10) A havi rendszerességgel folyósított pénzbeli ~~ellátások~~támogatások a kérelmezőt a kérelem benyújtásának hónap első napjától illetik meg. A jogosultság megszüntetése esetében a megszüntetés napja ~~–amennyiben e rendelet másként nem rendelkezik -~~ a megszüntetésre okot adó körülmény bekövetkezte hónapjának utolsó napja. Ápolási célú települési támogatás esetén az ápolt személy halála esetén az ápolási támogatás folyósítását a halál időpontját követő hónap utolsó napjával kell megszüntetni.

*II. Fejezet*

*~~Rendkívüli élethelyzetben adott települési támogatás~~*Pénzbeli települési támogatások

**5/A. Rendkívüli élethelyzetben adott települési támogatás**

**7. §**

(1) Az Ö~~ö~~nkormányzat a létfenntartást veszélyeztető rendkívüli élethelyzetbe került, valamint időszakosan vagy tartósan létfenntartási gondokkal küzdő személyek részére települési támogatást nyújt.

(2) A települési támogatás formája

*a)* a rendkívüli települési támogatás

*~~b)~~* ~~rendszeres települési támogatás~~

*c)* A lakhatást elősegítő települési támogatás

*d)* Ápolási célú települési támogatás

(3) Rendkívüli települési támogatásban részesíthető az a személy, aki önmaga illetve családja átmeneti létfenntartásáról alkalmanként jelentkező többletkiadás miatt más módon nem tud gondoskodni~~:~~ .

(4) A (3) bek. szerint elismert többletkiadás különösen

*a)* tanulói, hallgatói jogviszonyban álló gyermek tanévkezdési kiadása

*b)* a gyermek fogadásának előkészítéséhez

*c)* iskolai táborok, kötelező térítési díjjal működő iskolai programok

*d)* elemi kár esetén felmerült költség

*e)* eseti magas gyógyszerköltség

*f)* legalább 5 napot elérő vagy meghaladó kórházi kezeléshez kapcsolódó költségek

*g)* téli tüzelő vásárlás

*h)* rendszeres pénzellátás folyósítását megelőző ellátatlan időszak

*i)* temetési költség

*~~j)~~* ~~egyéb a fentiekbe nem sorolt rendkívüli élethelyzet~~

(5) Rendkívüli települési támogatásban részesíthető az a személy, aki önmaga illetve családja átmeneti létfenntartásáról a (4) bekezdés a) - d) és f) - i) pontjában meghatározott, alkalmanként jelentkező többletkiadás miatt más módon nem tud gondoskodni és a családjában az egy főre jutó havi jövedelem nem haladja meg a szociális vetítési alap összegének 630 % egyedülálló esetén 700%-át.

~~(6) Rendkívüli települési támogatásban részesíthető az a személy, aki önmaga illetve családja átmeneti létfenntartásáról a (4) bekezdés d) és f) – h) és j) pontjában meghatározott, alkalmanként jelentkező többletkiadás miatt más módon nem tud gondoskodni és a családjában az egy főre jutó havi jövedelem nem haladja meg a szociális vetítési alap összegének 500 %-át, egyedülálló esetén 600 %-át.~~

(7) Rendkívüli települési támogatásban részesíthető az a személy, aki önmaga illetve családja átmeneti létfenntartásáról a (4) bekezdés e) pontjában meghatározott, eseti felmerülő magas gyógyszerköltség miatt nem tud gondoskodni és

*a)* nem jogosult közgyógyellátásra, és

*b)* akinek esetenkénti gyógyszerkiadása meghaladja a 6.000.- Ft-ot és a családjában az egy főre jutó havi jövedelem nem haladja meg a szociális vetítési alap összegének 630 % -át, egyedülálló esetén 700 %-át.

~~(8) Rendkívüli települési támogatásban részesíthető az a személy, aki önmaga illetve családja átmeneti létfenntartásáról a (4) bekezdés i) pontjában meghatározott, alkalmanként jelentkező többletkiadás miatt más módon nem tud gondoskodni és a családjában az egy főre jutó havi jövedelem nem haladja meg a szociális vetítési alap összegének 500 %-át, egyedül élő esetén 600 %-át.~~

(9) A temetési költségre adható rendkívüli települési támogatás~~ban~~ összege nem lehet kevesebb a helyben szokásos legolcsóbb temetés költségének 25%-ánál.

(10) Az elismert többletkiadások miatt nyújtott rendkívüli települési támogatás~~ban~~ egyszeri összegét a (4) bekezdésben meghatározott esetekben – a rászorultsághoz igazodóan 10.000-50.000.- Ft terjedő összegben, lehet megállapítani.

(11) Kivételes esetben a rendkívüli élethelyzetbe került kérelmező részére, jövedelemhatártól függetlenül évente egy alkalommal maximum 100.000.- Ft erejéig támogatás nyújtható.

(12) A 7. § (1) bekezdésében meghatározott rendkívüli és azonnali segítséget igénylő esetben a polgármester jövedelemhatártól függetlenül 50. 000 Ft-ig terjedő ~~önkormányzati segélyt adhat.~~ települési támogatásról dönthet.

**~~6. Gyermekétkeztetési térítési díj kedvezmény~~**

**~~8. §~~**

~~(1) Az Öönkormányzat a Gyvt. 21./B. § (2) bekezdésben biztosított normatív kedvezményen túl rendkívüli települési támogatásként a fennmaradó étkezési díjat elengedi a három vagy többgyermekes családoknál gyermekenként, valamint tartósan beteg vagy fogyatékos iskolai tanuló esetén, feltéve, hogy a családban az egy főre jutó havi jövedelem nem haladja meg a szociális vetítési alap összegének 500%-át, gyermekét egyedül nevelő esetén 600 %-át.~~

~~(2) A Szociális Bizottság egyéni rászorultság alapján az étkezési térítési díjból kedvezményt adhat, ha a családban az egy főre jutó jövedelem nem éri el a szociális vetítési alap összegének 500 %- át, gyermekét egyedül nevelő esetén 600 %-át.~~

~~(3) Az Öönkormányzat az ellátás támogatás megkezdésekor, de legkésőbb az ellátás támogatás igénybevételétől számított 8 napon belül értesíti a kötelezettet a térítési díjról.~~

~~(4) A gyermekétkeztetési térítési díjkedvezmény iránti kérelmet a szülő vagy más törvényes képviselő, illetve a nagykorú kérelmező terjesztheti elő a Polgármesteri Hivatalnál.~~

~~(5) A gyermekétkeztetési térítési díjkedvezményre való jogosultság kezdő időpontja a kérelem benyújtás hónapjának első napja a jogosultságot megállapító határozat meghozatalát követő hónap első napja. A gyermekétkeztetési térítési díjkedvezményre való jogosultságot a nevelési/tanítási év időtartamára kell megállapítani.~~

**~~9. §~~**

~~(1) Az Öönkormányzat kérelemre a tartósan beteg vagy fogyatékos gyermekkel, iskolai tanulóval közös háztartásban élő iskolai tanulónak az intézményi térítési díjból 50%-os kedvezményt biztosít.~~

~~(2) Az (1) bekezdésben maeghatározott kedvezmény esetén az étkezés igénybevételére irányuló kérelemhez csatolni kell a magasabb összegű családi pótlékra jogosító betegségekről és fogyatékosságokról szóló 5/2003. (II. 19.) ESzCsM rendelet melléklete szerinti igazolást a tartósan beteg, illetve súlyosan fogyatékos gyermekről.~~

**7. Gyermekek karácsonyi támogatása**

**10. §**

Annak a gyermeknek, akinek a tárgyév december 1-jén a rendszeres gyermekvédelmi kedvezményre való jogosultság fennáll, minden év december hónapjában az Ö~~ö~~nkormányzat települési támogatásként, egyszeri, gyermekenként 30.000.- Ft összegű pénzbeli támogatást folyósít.

**8. Születési támogatás**

**11. §**

(1) A születési támogatás a gyermek születésekor, a gyermek neveléséhez nyújtott egyösszegű hozzájárulás.

(2) A rendkívüli települési támogatásként nyújtott születési támogatásra jogosult a gyermeket saját háztartásában nevelő, szülő/törvényes képviselő, amennyiben

*a)* legalább az egyik szülő – a gyermek születésekor, és a gyermek születését közvetlenül megelőző 12 hónapban – megszakítás nélkül Telkiben bejelentett lakóhellyel, vagy ennek hiányában bejelentett tartózkodási hellyel rendelkezik, és életvitelszerűen Telki község közigazgatási területén él,

*b)* a gyermeket nevelő családban az egy főre jutó jövedelem nem haladja meg a szociális vetítési alap összegének 630 %-át, a gyermeket egyedül nevelő szülő esetén a szociális vetítési alap összegének 700 %-át, továbbá

*c)* az egy háztartásban együtt élők egyike sem rendelkezik az Szt. 4. §. (1) bekezdés b) pontjában meghatározott értékű vagyonnal.

(3) A születési támogatást a szülő a gyermek születését követő 6 hónapon belül igényelheti. A határidő elmulasztása jogvesztő.

(4) A kérelemhez csatolni kell a 6. § (4) bekezdésben meghatározottakon túl, a gyermek születési anyakönyvi kivonatának másolatát, a szülő/törvényes képviselő nyilatkozatát, hogy a gyermeket saját háztartásában neveli, védőnői igazolást a Telkin történő életvitelszerű tartózkodás tényéről, a gyermek elhelyezésére vagy ideiglenes hatályú elhelyezésére vonatkozó bírósági döntést, a gyermektartásdíj megállapításáról rendelkező, vagy az egyezséget jóváhagyó bírósági ítélet vagy végzés másolatát, valamint nyilatkozatot arról, hogy az egy háztartásban együtt élők egyike sem rendelkezik az Szt. 4. §. (1) bekezdés b) pontjában meghatározott értékű vagyonnal. Ha a kérelmező egyedülálló, csatolni kell az egyedülállóság tényére vonatkozó nyilatkozatot vagy az egyedülálló szülő által igényelt és részére folyósított magasabb összegű családi pótlék igazolását.

(5) A támogatás gyermekenkénti összege 30.000.- Ft.

**9. A lakhatást elősegítő települési támogatás**

**12. §**

(1) Az Ö~~ö~~nkormányzat a lakhatás elősegítése érdekében települési támogatást nyújt a szociálisan rászorult személyeknek, családoknak az általuk lakott lakás vagy nem lakás céljára szolgáló helyiség fenntartásával kapcsolatos villanyáram-, víz- és gázfogyasztás, csatornahasználat és szemétszállítás (a továbbiakban együtt: rezsiköltség) díjához, az e rendeletben meghatározott feltételek fennállása esetén (a továbbiakban: lakáshatást elősegítő települési támogatás).

(2) Lakhatást elősegítő települési támogatásra jogosult az a személy,

*a)* akinek családjában az egy főre jutó havi jövedelem nem haladja meg a szociális vetítési alap összegének 630 %-át, egyedülálló esetén 700 %-át és

*b)* az egy háztartásban együtt élők egyike sem rendelkezik az Szt. 4. §. (1) bekezdés b) pontjában meghatározott értékű vagyonnal

(3) A kérelemhez csatolni kell az utolsó három havi rezsiköltségről szóló értesítők másolatát, a háztartásban élő 16 éven felüli gyermek részéről iskolalátogatási igazolást valamint a 6.§ (5) bek.-ben meghatározott vagyonnyilatkozatot.

(4) A lakhatást elősegítő települési támogatásra nyújtott támogatás egy hónapra jutó összege a fűtési időszakban, októbertől márciusig 10.000.- Ft/hó - 20.000.- Ft/hó, áprilistól szeptemberig: 5.000. Ft/hó - 10.000.- Ft/hó közötti összegben állapítható meg.

(5) A lakhatást elősegítő települési támogatást 12 hónapra kell megállapítani.

(6) A lakhatást elősegítő települési támogatás ugyanazon lakásra csak egy jogosultnak állapítható meg, függetlenül a lakásban élő személyek és háztartások számától.

**10. Ápolási célú települési támogatás**

**13. §**

(1) Ápolási célú települési támogatás állapítható meg a Telki közigazgatási területén lakóhellyel rendelkező és életvitelszerűen a településen lakó nagykorú családtag részére az alábbi feltételek együttes fennállása esetén ha az igénylő

*a)* 18. életévét betöltött tartós beteg személy gondozását, ápolását végzi;

*b)* kora, egészségi állapota alapján alkalmas az ápolt személy gondozási és ápolási igényére tekintettel a feladat ellátására;

*c)* ~~regisztrált álláskereső és a munkanélküliek ellátására, társadalombiztosítási ellátására, valamint nyugellátásra nem jogosult~~;

*d)* családjában az egy főre jutó jövedelem nem haladja meg a szociális vetítési alap összegének 630%- át, egyedül álló esetén 700 %-át

*e)* nem jogosult az Szt. 41. §-a alapján ápolási díjra

(1a) Nem jogosult ápolási díjra az igénylő, ha keresőtevékenységet folytat és munkaideje – az otthon történő munkavégzés kivételével – a napi 4 órát meghaladja.

(2) ~~A rendkívüli~~ Ápolási célú települési támogatás a 18. életévét betöltött tartós beteg személy háziorvos vagy szakorvos igazolása, a lakókörnyezetben végzett környezettanulmány figyelembe vételével kerül megállapításra.

(3) A környezettanulmány kiterjed arra, hogy az ápolt személy közvetlen lakó környezete mennyiben biztosítja

*a)* a megfelelő lakhatását, személyi higiéniáját,

*b)* a megfelelő étkeztetését, felügyeletét, gyógyszerezését,

*c)* egészségi állapotának megfelelő háziorvosi, kezelőorvosi kapcsolattartást.

(4) Az ápolási célú települési támogatás folyósítás alatt az ápolást végző személy ápolási kötelezettségének teljesítése bármikor ellenőrizhető. Az ápolást végző személy ápolási kötelezettsége nem teljesítettnek minősül abban az esetben, ha az ápolttal életvitelszerűen nem egy háztartásban él.

(5) Az ápolási célú települési támogatás összege a szociális vetítési alap összegének 100 %-a.

(6) Az ápolási támogatás legfeljebb tizenkét hónap időtartamra állapítható meg.

(7) Az ápolási célú települési támogatás tekintetében nagykorú családtag a háztartás, élettárs, a húszévesnél fiatalabb, önálló keresettel nem rendelkező; a huszonhárom évesnél fiatalabb, önálló keresettel nem rendelkező, nappali oktatás munkarendje szerint tanulmányokat folytató; a huszonöt évesnél fiatalabb, önálló keresettel nem rendelkező, felsőoktatási intézmény nappali tagozatán tanulmányokat folytató vér szerinti gyermek, örökbe fogadott gyermek, mostohagyermek és a Ptk. szerinti gyermekvédelmi nevelőszülő által e jogviszonya keretében nevelt gyermek kivételével a nevelt gyermek, korhatárra való tekintet nélkül a tartósan beteg, az autista, illetve a testi, érzékszervi, értelmi vagy beszédfogyatékos vér szerinti, örökbe fogadott, mostoha-, illetve nevelt gyermek, amennyiben ez az állapot a gyermek 25. életévének betöltését megelőzően is fennállt, a 18. életévét be nem töltött gyermek vonatkozásában a vér szerinti és az örökbe fogadó szülő, a szülő házastársa vagy élettársa, testvér, valamint az együtt lakó unoka, unokahúg, unokaöccs.

*III. Fejezet*

*Természetben nyújtott települési támogatások*

**10/A. Gyermekétkeztetési térítési díjkedvezmény**

**13/A. §**

(1) Az Önkormányzat a Gyvt. 21./B. § (2) bekezdésben biztosított normatív kedvezményen túl rendkívüli települési támogatásként a fennmaradó étkezési díjat elengedi a három vagy többgyermekes családoknál gyermekenként, valamint tartósan beteg vagy fogyatékos iskolai tanuló esetén, feltéve, hogy a családban az egy főre jutó havi jövedelem nem haladja meg a szociális vetítési alap összegének 630%-át, gyermekét egyedül nevelő esetén 700 %-át.

(2) A Szociális Bizottság egyéni rászorultság alapján az étkezési térítési díjból kedvezményt adhat, ha a családban az egy főre jutó jövedelem nem éri el a szociális vetítési alap összegének 630 %- át, gyermekét egyedül nevelő esetén 700 %-át.

(3) Az Önkormányzat az ellátás támogatás megkezdésekor, de legkésőbb az ellátás támogatás igénybevételétől számított 8 napon belül értesíti a kötelezettet a térítési díjról.

(4) A gyermekétkeztetési térítési díjkedvezmény iránti kérelmet a szülő vagy más törvényes képviselő, illetve a nagykorú kérelmező terjesztheti elő a Polgármesteri Hivatalnál.

(5) A gyermekétkeztetési térítési díjkedvezményre való jogosultság kezdő időpontja a kérelem benyújtás hónapjának első napja a jogosultságot megállapító határozat meghozatalát követő hónap első napja. A gyermekétkeztetési térítési díjkedvezményre való jogosultságot a nevelési/tanítási év időtartamára kell megállapítani.

**13/B. §**

(1) Az Önkormányzat kérelemre a tartósan beteg vagy fogyatékos gyermekkel, iskolai tanulóval közös háztartásban élő iskolai tanulónak az intézményi térítési díjból 50%-os kedvezményt biztosíthat.

(2) Az (1) bekezdésben meghatározott kedvezmény esetén az étkezés igénybevételére irányuló kérelemhez csatolni kell a magasabb összegű családi pótlékra jogosító betegségekről és fogyatékosságokról szóló 5/2003. (II. 19.) ESzCsM rendelet melléklete szerinti igazolást a tartósan beteg, illetve súlyosan fogyatékos gyermekről.

**11. Köztemetés**

**14. §**

(1) Az elhunyt személy közköltségen történő eltemettetésének szabályait a Szt. 48. §-a, valamint a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III. 27.) Korm. rendelet ~~a Korm. rendelet~~ 34. §-a tartalmazza.

(2) Az eltemettetésre köteles személy a Szt. 48. § (3) bekezdés b) pontban meghatározott megtérítési kötelezettség alól mentesül, ha annak megtérítés~~i~~e a létfenntartását veszélyezteti

**12. Szociális célú tűzifa támogatás**

**15. §**

(1) Az Önkormányzat a központi támogatás függvényében évente egyszeri, természetbeni szociális célú tűzifa támogatást nyújthat (a továbbiakban: támogatás) azon szociálisan rászoruló személyek részére, akik a támogatás megítélésének napján a településen bejelentett állandó lakóhellyel rendelkeznek és életvitelszerűen is a településen élnek.

(2) A támogatás

*a)* kérelemre, vagy

*b)* az (5) bekezdésben foglalt rászorultak esetében hivatalból is adható.

(3) A (2) bekezdés a) pontja szerinti kérelmet írásban kell benyújtani és a kérelemhez csatolni kell az igénylő és háztartásában élők jövedelméről szóló igazolást, valamint nyilatkozatot az egyéb jövedelmekről.

(4) A támogatás adható annak a rászorulónak, akinek a háztartásában az egy főre jutó jövedelem nem haladja meg a szociális vetítési alap összegének 630 %-át**,** egyedül álló esetén 700 %-át.

(5) A szociális rászorultság megállapításánál előnyt élvez, aki ~~a szociális igazgatásról és szociális ellátásokról szóló~~ Szt. szerint

*~~a)~~*aktív korúak ellátására vagy

*~~b)~~*időskorúak járadékára,

*~~c)~~* az e rendelet szerinti települési támogatásban (különösen a lakhatáshoz kapcsolódó rendszeres kiadások viselésével kapcsolatos támogatásban) részesülők~~től,~~ valamint

*~~d)~~*a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelő családok.

(6) Háztartásonként legfeljebb 5 m3 tűzifa adható.

(7) Nem részesülhet támogatásban, aki a lakóingatlan fűtését nem fatüzeléssel oldja meg.

(8) Az Önkormányzat a tűzifa kiosztásáról a vonatkozó magasabb rendű jogszabályban meghatározott időpontig gondoskodik. A tűzifa kiosztása az Ö~~ö~~nkormányzat által, lakcímre történő szállítással valósul meg.

(9) Az Ö~~ö~~nkormányzat a szociális tűzifában részesülőktől ellenszolgáltatást nem kér.

**13. Védőoltások támogatása**

**16. §**

(1) ~~E rendelet alapján~~ Az Ö~~ö~~nkormányzat természetben nyújtott települési támogatásként biztosítja a 24 hetes kort be nem töltött kiskorúak részére a Rota vírus elleni védőoltást feltéve, hogy a gyermek Rota vírus elleni védőoltásának első oltási egysége beadásra került, melyet a gyermekorvosnak írásban kell igazolnia.

(2) A támogatás a törvényes képviselő által, az (1) bekezdés szerinti megfelelés esetén, önkéntes alapon igényelhető.

(3) A kérelmet a Polgármesteri Hivatalnál az erre rendszeresített formanyomtatványon írásban lehet benyújtani.

(4) A támogatás az ~~önkormányzat által történő~~ oltóanyag biztosításával történik.

**17. §**

(1) ~~E rendelet alapján~~ Az Ö~~ö~~nkormányzat természetben nyújtott települési támogatásként biztosítja a krónikus betegségben szenvedő 70 év feletti idős személy részére a tüdőgyulladás elleni védőoltás felvételét. A krónikus betegség meglétét és az oltás beadásának indokoltságát a háziorvosnak írásban kell igazolnia.

(2) A támogatás ~~a törvényes képviselő által,~~ az (1) bekezdés szerinti megfelelés esetén, önkéntes alapon igényelhető.

(3) A kérelmet a Polgármesteri Hivatalnál az erre rendszeresített formanyomtatványon írásban lehet benyújtani.

**14. Nyári táboroztatás támogatása**

**18. §**

(1) Az Önkormányzat ~~rendkívüli település támogatásként nyújtott~~ természetbeni juttatásként, a szociálisan rászoruló gyermekek nyári táboroztatásához támogatást nyújthat, ha a kérelmező családjában az egy főre jutó jövedelem nem haladja meg a szociális vetítési alap összegének 630 %-át, egyedülálló esetén 700 %.

(2) A kérelem a Polgármesteri Hivatalnál az erre rendszeresített formanyomtatványon, tárgyév június 10-ig nyújtható be.

*IV. Fejezet*

*Szociális alapszolgáltatások*

**15. Személyes gondoskodást nyújtó ellátások**

**19. §**

(1) Az Ö~~ö~~nkormányzat a szociális alapellátásokat a szerződés útján kijelölt szerv által biztosítja.

*a)* Telki község területén biztosított szociális alapellátási formák:

*aa)* étkeztetés,

*ab)* házi segítségnyújtás,

*b)* Telki község területén biztosított gyermekjóléti alapellátási formák

*ba)* család- és gyermekjóléti szolgáltatás~~at ellátás,~~

*bb)* gyermekek napközbeni ellátása

*bc)* bölcsőde

(2) E rendelet alkalmazásában az egyes ellátási formáknál használatos fogalmak meghatározása jelen rendelet valamint az Szt. 4. § alapján történik.

(3) A személyes gondoskodás igénybevétele - ha az Szt. másként nem rendelkezik - önkéntes, a kérelmező vagy törvényes képviselője kérelmére történik.

(4) A személyes gondoskodást nyújtó szociális ellátások iránti kérelem az alapszolgáltatást nyújtó intézmény vezetőjéhez nyújtható be. A személyes gondoskodás körébe tartozó ellátások iránti kérelemről az alapszolgáltatást nyújtó szerv vezetője haladéktalanul dönt és megköti az ellátási szerződést. A család- és gyermekjóléti szolgálat ellátás ellátási szerződés nélkül is biztosítható. Az ellátás igénybevételét megelőzően az alapszolgáltatást nyújtó intézmény vezetője személyes gondoskodást nyújtó szociális alapellátások esetében az Szt. 10. §-ában előírt módon megvizsgálja az ellátást igénylő családjában az egy főre jutó jövedelmet és az egyéb feltételeket.

(5) Az alapszolgáltatást nyújtó intézmény a feltételek fennállását évente felülvizsgálja.

(6) Az intézményvezető külön eljárás nélkül, haladéktalanul köteles étkeztetést és házi segítségnyújtást biztosítani annak a rászorulónak, akinek életét, testi épségét, egészségét az ellátás elmaradása veszélyezteti.

(7) A személyes gondoskodást nyújtó ellátás megszűnik

*a)* határozott idejű ellátás esetén a megjelölt időtartam leteltével,

*b)* a jogosultsági feltételek megszűnésével

*c)* a jogosult halálával.

(8) Az intézményvezető az ellátást megszünteti

*a)* önkéntes igénybe vétel esetén a jogosult, vagy törvényes képviselője erre irányuló kérelme alapján,

*b)* az ellátási szerződés súlyos és ismételt megsértése esetén,

*c)* ha az ellátás feltételei, okai már nem állnak fenn,

*d)* abban az esetben, ha a gondozott az ellátást 1 hónapig bejelentés nélkül nem veszi igénybe.

(9) Térítésmentesen kell biztosítani a Gyvt. 149. §-ban foglalt gyermekjóléti szolgáltatást és az Szt. 115/A. §-ban meghatározott a népkonyhán történő étkeztetést és családsegítést, amely esetekben intézményi térítési díjat sem kell megállapítani.

(10) A szolgáltatás nyújtásával kapcsolatos írásbeli panasz esetén az intézményvezető köteles 15 napon belül kivizsgálni a panaszt, és értesíteni a panasztevőt a kivizsgálás eredményéről. Amennyiben az intézményvezető határidőben nem intézkedik, vagy a panasztevő nem ért egyet az intézkedéssel, az intézkedés kézhez vételétől számított 8 napon belül Telki Község Önkormányzatához fordulhat jogorvoslatért.

(11) Az alapszolgáltatást nyújtó intézmény minden költségvetési évet követő év április 30-ig részletes szakmai beszámolót nyújt be az Önkormányzat részére, melyben tájékoztatja a vállalt feladat elvégzéséről.

**16. Szociális alapellátási formák**

**20. §**

**Étkeztetés** keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani, különösen:

*a)* koruk,

*b)* egészségi állapotuk,

*c)* fogyatékosságuk, pszichiátriai betegségük,

*d)* szenvedélybetegségük, vagy

*e)* hajléktalanságuk miatt.

**21. §**

(1) **Házi segítségnyújtás** keretében a szolgáltatást igénybe vevő személy saját lakókörnyezetében kell biztosítani az önálló életvitel fenntartása érdekében szükséges ellátást. A gondozás módját, formáját, gyakoriságát az intézményvezető a gondozási szükséglet felmérését követően az egyéni szükségletek figyelembe vételével határozza meg.

(2) Házi segítségnyújtás keretében biztosítani kell

*a)* az alapvető gondozási, ápolási feladatok elvégzését,

*b)* az önálló életvitel fenntartásában, az ellátott és lakókörnyezete higiéniás körülményeinek megtartásában való közreműködést,

*c)* a veszélyhelyzetek kialakulásának megelőzésében, illetve azok elhárításában való segítségnyújtást.

**17. Gyermekjóléti alapellátási formák**

**22. §**

**A családjóléti szolgáltatás, családsegítés** a szociális, vagy mentálhigiéniás problémák, illetve egyéb krízishelyzet miatt segítségre szoruló személyek, családok számára az ilyen helyzethez vezető okok megelőzése, a krízishelyzet megszűntetése, valamint az életvezetési képesség megőrzése céljából nyújtott szolgáltatás.

**23. §**

(1) **A gyermekjóléti szolgáltatás** a gyermek testi, lelki egészségének, családban történő nevelésének elősegítése érdekében végzett tevékenység, melyet a Gyvt. 39 - 40. § (1), (2) bekezdései alapján a Híd Szociális, Család és Gyermekjóléti Szolgálat és Központ a gyermekvédelmi rendszerhez kapcsolódó egyéb intézmények, és szervezetekkel való együttműködés keretében látja el.

(2) A gyermekjóléti szolgáltatás feladata:

*a)* a gyermek családban történő nevelésének elősegítése,

*b)* a gyermek veszélyeztetettségének megelőzése, megszűntetése,

*c)* felkérésre környezettanulmány készítése,

*d)* családjából kiemelt gyermek visszahelyezésének segítése,

*e)* hatósági eljárásban segítség különböző alapellátások keretében nyújtott szolgáltatások biztosításával,

*f)* gyermekjogi képviselő munkavégzésének biztosítása,

*g)* szociális válsághelyzetben lévő várandós anya támogatása, segítése, tanácsadás.

(3) Az átmeneti gondozást biztosító szervezetek, személyek szakmai munkáját segíti és együttműködik a bekerült gyermekekkel, családokkal.

(4) Az intézmény a gyermekek veszélyeztetettségének megelőzése céljából észlelő és jelzőrendszert működtet, együttműködik a gyermekvédelmi rendszerhez kapcsolódó intézményekkel és szervezetekkel, valamint szakmai segítséget nyújt a nevelési – oktatási intézményekben folyó gyermekvédelmi tevékenység ellátásához.

(5) A család- és gyermekjóléti szolgáltatás feladatait településünkön szerződés útján kijelölt szerv, Híd Szociális, Család és Gyermekjóléti Szolgálat és Központ látja el.

(6) A Család- és Gyermekjóléti Központ feladatait a Híd Szociális, Család és Gyermekjóléti Szolgálat és Központ végzi. Az általános gyermekjóléti szolgáltatás feladatain túl:

*a)* a gyermek családban nevelkedésének elősegítése, a gyermek veszélyeztetettségének megelőzése érdekében speciális szolgáltatásokat biztosít

*aa)* utcai és lakótelepi szociális munkát,

*ab)* kapcsolattartási ügyeletet, ennek keretében közvetítői eljárást,

*ac)* gyermekvédelmi jelzőrendszeri készenléti szolgálatot,

*ad)* jogi tájékoztatásnyújtást és pszichológiai tanácsadást,

*ae)* családkonzultációt, családterápiát, családi döntéshozó konferenciát;

*b)* a gyermekvédelmi gondoskodás keretébe tartozó hatósági intézkedésekhez kapcsolódó, a gyermekek védelmére irányuló tevékenységet lát el, amelynek keretében

*ba)* kezdeményezi a gyermek védelembe vételét vagy súlyosabb fokú veszélyeztetettség esetén a gyermek ideiglenes hatályú elhelyezését, nevelésbe vételét,

*bb)* javaslatot készít a veszélyeztetettség mértékének megfelelően a gyermek védelembe vételére, a gyermek családjából történő kiemelésére, pártfogásának mellőzésére, elrendelésére, fenntartására és megszüntetésére,

*bc)* együttműködik a pártfogó felügyelői szolgálattal és a megelőző pártfogó felügyelővel

*bd)* a családjából kiemelt gyermek visszahelyezése érdekében szociális segítőmunkát koordinál és végez

*be)* utógondozást végez a gyermek családjába történő visszailleszkedéséhez,

*bf)* védelembe vett gyermek esetében elkészíti a gondozási-nevelési tervet, szociális segítőmunkát koordinál és végez,

*c)* szakmai támogatást nyújt az ellátási területén működő gyermekjóléti szolgálatok számára.

**18. Gyermekek napközbeni ellátása**

**24. §**

(1) A gyermekek napközbeni ellátása a gyermek korától függően a nevelési-oktatási intézményekben szervezett óvodai és iskolai ellátás keretében valósul meg.

(2) A gyermekek napközbeni ellátásátért fizetendő térítési díjakat a Képviselő-testület évente külön rendeletben állapítja meg.

**25. §**

Az Önkormányzat a bölcsődei ellátást a Csibe Bölcsi Magánbölcsődével kötött ellátási szerződés útján biztosítja.

**19. SZOCIÁLIS KEREKASZTAL**

**26. §**

(1) A Képviselő-testület a helyi szociális, gyermekvédelmi ellátórendszer közötti információ nyújtására az állampolgárok nagy részét érintő döntések, intézkedések, jogszabály-tervezetek véleményezésére Szociális Kerekasztalt hoz létre. Feladata a szociális koncepcióban meghatározott célkitűzések folyamatos figyelemmel kísérése.

(2) A Szociális Kerekasztal tagjai a Szociális Bizottság tagjai.

(3) A Szociális Kerekasztal tagjai maguk közül 4 év időtartamra elnököt választanak. Az elnök feladata a Szociális Kerekasztal képviselete, az ülések összehívása, vezetése.

(4) A Szociális Kerekasztal szükség szerint, de évente legalább egy alkalommal tart ülést.

**27. §**

~~Hatályát veszti A szociális igazgatásról és ellátásokról valamint a gyermekvédelmi ellátásokról szóló 17/2017. (X. 31.) önkormányzati rendelet.~~

**28. §**

Ez a rendelet a kihirdetését követő harmadik napon lép hatályba.

Deltai Károly dr. Lack Mónika

polgármester jegyző